
PARLAMENTUL ROMÂNIEI

CAMERA DEPUTAŢILOR

	COMISIA  JURIDICĂ, DE DISCIPLINĂ ȘI IMUNITĂȚI

	                                                                                            Bucureşti, 9 iunie 2026
                                                                                            Plx 154/2026


AVIZ

asupra 
Propunerii legislative pentru modificarea şi completarea Legii nr.46/2003 privind drepturile pacientului, publicată în Monitorul Oficial al României, Partea I, nr.51 din 29 ianuarie 2003, cu modificările şi completările ulterioare
       În conformitate cu prevederile art. 95 din Regulamentul Camerei Deputaţilor, republicat, cu modificările ulterioare, Comisia juridică, de disciplină și imunități a fost sesizată, spre dezbatere şi avizare, cu Propunerea legislativă pentru modificarea şi completarea Legii nr.46/2003 privind drepturile pacientului, publicată în Monitorul Oficial al României, Partea I, nr.51 din 29 ianuarie 2003, cu modificările şi completările ulterioare, trimisă cu adresa nr. Pl-x 154 din 10 martie 2026, înregistrată cu nr. 7c-13/191/2026.
        Senatul,  în calitate  de primă  Cameră  sesizată,  a respins propunerea legislativă în ședința din  4 martie 2026.

        Potrivit dispozițiilor art. 75 din Constituţia României, republicată, şi ale art. 92 alin. (9) din Regulamentul Camerei Deputaților, republicat, cu modificările ulterioare, Camera Deputaților este Cameră decizională. 
       Propunerea legislativă are ca obiect de reglementare modificarea art.14, art.21 şi art.22 din Legea nr.46/2003, în sensul revizuirii şi al modernizării reglementărilor privind consimţământul medical, precum şi al confidenţialităţii informaţiilor pacientului, în contextul evoluţiilor sociale, tehnologice şi juridice din ultimii ani .     
      Potrivit prevederilor art. 62 din Regulamentul Camerei Deputaților, republicat, cu modificările ulterioare, Comisia juridică, de disciplină și imunități a dezbătut iniţiativa legislativă în şedința din data de  9 iunie 2026.
       Membrii Comisiei au examinat inițiativa legislativă supusă avizării, expunerea de motive, avizul favorabil al Consiliului Legislativ, avizul nefavorabil al Consiliului Economic și Social, punctul de vedere negativ al Guvernului și raportul de respingere al Comisiei pentru Sănătate.
       În urma dezbaterilor s-a hotărât, cu majoritate de voturi, avizarea negativă a inițiativei legislative, în forma transmisă Comisiei juridice, de disciplină și imunități.
       Propunerea legislativă  face parte din categoria legilor ordinare.
               PREŞEDINTE,                          

                       SECRETAR,
   Prof. Univ. Dr. Liviu-Bogdan CIUCĂ   

            Petre-Emanoil NEAGU
 Consilier  parlamentar,
 Andrada Armencea

